Skuter ôdzyskany podwiela posiedziciel sie spōmiarkowoł, że ftoś go ukrŏd
Tarnogōrscy szandarzi, krōtko po porwaniu, ôdzyskali wert 4 tys. złotych skuter i zastawiyli podyjzdrzywanego ô raub 16 lŏt modego synka. Policyjōny zadziałali tak wartko, iże pokrziwdzōny posiedziciel, niyświadōmy niczego, to ôd nich przewiedzioł sie ô sprawie. Ô losie modego miyszkańca Tarnowskich Gōr uzdŏ terŏz gyricht familijny.
Dalszŏ tajla artykułu niżyj
Zeszterowanŏ miyszkanka Tarnowskich Gōr zgłosiyła policyjōnōm, iże dwōch modych chopcōw miało porwać skuter. Sprŏwcy, pod ôsłōnōm nocy wziōnli skuter, co bōł zaparkowany zarŏz pod ôknym pōmiyszkaniŏ ôd posiedziciela.
Szandarzi ôbsztalowali rysopis i drōgã ucieczki sprŏwcōw. Policyjne patrole wybadowały teryn, aż w jednyj chwili spłoszyni raubiyrze napoczli uciykać. Jedyn z nich skrōł sie w dōmku dlŏ bajtli, drugi za to uciyk. Karlus ôstoł chycōny, a wachtyrze prawa ôdnŏdli porwany skuter. Bōł skryty na ôstawiōnyj posesyji i niykere tajle mioł ôdkryncōne.
Szandarzi ôbsztalowali posiedziciela wozidła. Chop bōł moc udziwiōny, jak na jego dźwiyrze zaklupali policyjōny. Mōndurowi pedzieli mu, iże godzinã wczaśnij ôstoł skradziony jego skuter, ale bōł już ôdzyskany. Posiedziciel porachowoł cynã wozidła na 4 tys. złotych.
Ô losie 16 lŏt modego tarnogŏrzana uzdŏ terŏz gyricht familijny. Policyjōny ôbsztalowali już tyż dane drugigo sprŏwcy.
Zdrzōdło: KPP Tarnowske Gōry
szl_Latn szl_Latn szl_Latn szl_Latn szl_Latn szl_Latn szl_Latn szl_Latn